ai4bharat/Pralekha huggingface dataset:
প্রধানমন্ত্রীরদপ্তর
সামনের সারিতে থাকা যোদ্ধাদের টিকাকরণে অগ্রাধিকার দিয়ে ভারত, তার ঋণ স্বীকার করলো : প্রধানমন্ত্রী
প্রধানমন্ত্রী কোভিড যোদ্ধাদের প্রতি আবেগপূর্ণ, আন্তরিক শ্রদ্ধা জানিয়েছেন
নতুন দিল্লি, ১৬ই জানুয়ারী, ২০২১
প্রধানমন্ত্রী শ্রী নরেন্দ্র মোদী, করোনার বিরুদ্ধে লড়াইয়ের সময় দেশের নিঃস্বার্থ দৃঢ় মনোভাবের প্রশংসা করেছেন। দেশজুড়ে আজ ভিডিও কনফারেন্সের মাধ্যমে কোভিড – ১৯ এর টিকাকরণের সূচনায় বক্তব্য রাখতে গিয়ে শ্রী মোদী বলেছেন, ফেলে আসা বছরে ভারত, অনেক কিছু শিখেছে। ব্যক্তিগতভাবে, পারিবারিক এবং দেশ হিসেবে বিভিন্ন সমস্যার মোকাবিলা করা হয়েছে। তেলেগু কবি গুরাজাদা ভেঙ্কটা আপ্পারাও-এর উদ্ধৃতি দিয়ে তিনি বলেছেন, অন্যের জন্য সবসময় আমাদের নিঃস্বার্থভাবে কাজ করা উচিত। রাষ্ট্র, শুধুমাত্র মাটি, জল কাঁকড় এবং পাথর দিয়ে তৈরি হয় না, রাষ্ট্রের অর্থ হল౼ আমরা জনসাধারণ। তিনি বলেছেন, ভারত এই মনোভাব নিয়ে করোনার বিরুদ্ধে লড়াই করেছে। প্রধানমন্ত্রী সেই দিনের কথা স্মরণ করেছেন, যে দিন করোনা সঙ্কটের কারণে মানুষ কিছু করতে চেয়েছে, অথচ অসহায়ের মতো কিছুই করতে পারে নি। যখন কারোর কাছের মানুষ সংক্রমিত হয়েছেন, তখন তাকে দেখাশুনা করা যায় নি। এই অসুখ সংক্রমিতদের একা করে দিয়েছিল, অসুস্থ শিশু তাদের মায়ের থেকে আলাদা হয়ে গিয়েছিল এবং বয়স্ক মানুষেরা হাসপাতালে একাকী অসুখের বিরুদ্ধে লড়াই করতে বাধ্য হয়েছিলেন। যখন কেউ এই লড়াইয়ে হেরে গিয়েছিলেন, তখন তাঁকে যথাযথভাবে বিদায় জানানোও হয় নি। এই স্মৃতি আজও আমাদের তাড়া করে বেড়ায় বলে, আবেগতাড়িত প্রধানমন্ত্রী উল্লেখ করেছেন।
কিন্তু সেই অন্ধকারের দিনগুলিতেও কিছু মানুষ আশার সঞ্চার করেছিলেন বলে প্রধানমন্ত্রী উল্লেখ করেছেন। চিকিৎসক, নার্স, প্যারামেডিক্যাল কর্মী, অ্যাম্বুলেন্স চালক, আশাকর্মী, সাফাই কর্মচারী, পুলিশ এবং সামনের সারির কর্মীরা, যাঁরা নিজের প্রাণ বিপন্ন করে অন্যকে সেবা করেছেন, তিনি তাঁদের কথা উল্লেখ করেছেন। তাঁরা ব্যক্তিগত স্বার্থের উর্ধে উঠে মানবতার প্রতি নিজের দায়িত্বকে গুরুত্ব দিয়েছেন। এমনকি তাঁদের মধ্যে কেউ কেউ বাড়িও ফিরে আসতে পারেন নি। কারণ তাঁরা অনেকেই এই ভাইরাসের বিরুদ্ধে যুদ্ধ করার সময় প্রাণ বিসর্জন দিয়েছিলেন বলে প্রধানমন্ত্রী আক্ষেপ করেছেন। সামনের সারিতে থাকা যোদ্ধারা ভয় ও আতঙ্কের পরিবেশে আশার আলো দেখিয়েছিলেন। আর আজ তাই তাঁদের প্রতি কৃতজ্ঞতা স্বরূপ দেশ প্রথমে তাঁদের টিকা দিচ্ছে।
রেলমন্ত্রক
বগিবিল সেতু নির্মাণের কাজ আগামী ৩১ অক্টোবরের মধ্যে সম্পন্ন হবে রেল প্রতিমন্ত্রী শ্রী রাজেন গোঁহাই উত্তরপূর্ব সীমান্ত রেলের কাজকর্ম পর্যালোচনা করলেন
কলকাতা, ২৯ আগস্ট, ২০১৮
রেল প্রতিমন্ত্রী শ্রী রাজেন গোঁহাই বুধবার  অসমের মালিগাঁওতে উত্তরপূর্ব সীমান্ত রেলের কাজকর্ম পর্যালোচনা করেছেন। বৈঠকে রেলের জেনারেল ম্যানেজার সহ উচ্চপদস্হ আধিকারিকরা উপস্হিত ছিলেন। বৈঠকে রেল প্রতিমন্ত্রীকে জানানো হয় যে, বগিবিল সেতু নির্মাণের যাবতীয় কাজ আগামী ৩১ অক্টোবরের মধ্যে শেষ হয়ে যাবে। এই রেলের বিভিন্ন কাজকর্ম সম্পর্কে রেল প্রতিমন্ত্রী খোঁজখবর নেন এবং যাত্রী স্বাচ্ছন্দের মত গুরুত্বপূর্ণ বিষয়গুলি নিয়ে তিনি আধিকারিকদের সঙ্গে কথা বলেন। বৈঠকে প্রহরীবিহীন লেভেল ক্রসিং এবং যাত্রী নিরাপত্তা নিয়েও আলোচনা হয়।
উত্তরপূর্ব সীমান্ত রেলের বিভিন্ন মেল বা এক্সপ্রেস ট্রেনের সময়ানুবর্তিতা সম্পর্কে মন্ত্রীকে অবহিত করা হয়। জানানো হয়, এবছরের গোড়ায় ট্রেন চলাচলের নিয়মানুবর্তিতা হার ৫৮.৫৩ শতাংশ থেকে বেড়ে আগস্ট মাসে ৮৩.৪১ শতাংশ হয়েছে। ট্রেন চলাচলে নিয়মানুবর্তিতা হার আরও বাড়িয়ে পক্ষে ৯০ শতাংশ করার জন্য মন্ত্রী জোর দেন। এই রেলের ৬৭৪টি স্টেশনের মধ্যে ৪২০টি স্টেশন ইতিমধ্যেই পরিচ্ছন্নতা কর্মসূচির আওতায় এসেছে। বাকি স্টেশনগুলিও খুব শীঘ্রই এই কর্মসূচির আওতায় এসে যাবে বলে শ্রী গোঁহাইকে জানানো হয়।
CG/BD/NS/…
(Visitor Counter : 9
স্বরাষ্ট্র মন্ত্রক
জগদলপুরে কেন্দ্রীয় স্বরাষ্ট্রমন্ত্রী অমিত শাহ ছত্তিশগড়ে নকশালদের সঙ্গে সংঘর্ষে নিহত বীর নিরাপত্তারক্ষীদের প্রতি শ্রদ্ধা জানিয়েছেন
শহীদ নিরাপত্তাকর্মীদের প্রতি শুভেচ্ছা জানিয়ে শ্রী অমিত শাহ বলেন দেশ কখনোই তাঁদের বীরত্ব ও ত্যাগকে ভুলতে পারবেনা
নতুনদিল্লি, ০৫ এপ্রিল, ২০২১
কেন্দ্রীয় স্বরাষ্ট্রমন্ত্রী শ্রী অমিত শাহ আজ জগদলপুরে এক অনুষ্ঠানে ছত্তিশগড়ে নকশালদের সঙ্গে সংঘর্ষে নিহত বীর নিরাপত্তাকর্মীদের স্মৃতির প্রতি শ্রদ্ধা নিবেদন করেন। শহীদদের স্মরণ করে স্বরাষ্ট্রমন্ত্রী বলেন, দেশ কখনোই তাঁদের বীরত্ব ও ত্যাগকে ভুলতে পারবে না। সমগ্র দেশবাসী শহীদদের পরিবারের পাশে রয়েছে। শ্রী শাহ উল্লেখ করেন যে, দেশে অশান্তি সৃষ্টিকারীদের বিরুদ্ধে এই লড়াইয়ের পরিসমাপ্তি ঘটাতে তাঁরা প্রতিশ্রুতি বদ্ধ।
কেন্দ্রীয় স্বরাষ্ট্রমন্ত্রীর সভাপতিত্বে আজ ছত্তিশগড়ের মুখ্যমন্ত্রী শ্রী ভূপেশ বাঘেল এবং জগদলপুরের সিআরপিএফ সহ অন্যান্য বাহিনীর উর্দ্ধতন কর্তৃপক্ষের সাথে জরুরি বৈঠক অনুষ্ঠিত হয়। উচ্চ পর্যায়ের ওই বৈঠকে গত ৩ এপ্রিল নিরাপত্তা কর্মীদের ওপর নকশালদের হামলার ঘটনার পরিপ্রেক্ষিতে সন্ত্রাস জনিত পরিস্থিতি নিয়ে আলোচনা হয়। বৈঠক শেষে শ্রী অমিত শাহ সাংবাদিকদের জানান, 'প্রধানমন্ত্রী শ্রী নরেন্দ্র মোদী, কেন্দ্রীয় সরকার এবং সমগ্র জাতির পক্ষ থেকে আমি ছত্তিশগড় পুলিশ, সিআরপিএফ এবং কোবরা ব্যাটেলিয়নের শহীদ হওয়া সেনাদের প্রতি শ্রদ্ধা নিবেদন করছি।'
স্বরাষ্ট্রমন্ত্রী আরও জানান যে, সাহসী এবং বীর সুরক্ষা কর্মীদের সর্বোচ্চ ত্যাগটি কখনোই বৃথা যাবে না। তাঁদের এই বীরত্ব এবং ত্যাগের কথা দেশ সর্বদাই স্মরণ করবে।
কেন্দ্রীয় স্বরাষ্ট্রমন্ত্রী বলেন, নকশালদের বিরুদ্ধে এই লড়াই জারি থাকবে যতদিন না তার পরিসমাপ্তি ঘটছে। গত কয়েক বছরে নকশালদের বিরুদ্ধে লড়াই এক বিশেষ পর্যায়ে গিয়ে পৌঁছেছে। এই দুর্ভাগ্যজনক ঘটনাটি তাঁদের সংকল্পকে আরো জোরদার করে তুলেছে। তিনি বলেন, ছত্তিশগড়ের মুখ্যমন্ত্রী শ্রী ভূপেশ বাঘেল এবং সমস্ত বাহিনীর কর্মকর্তাদের সাথে পর্যালোচনা বৈঠকে পরামর্শ দেওয়া হয়েছে যে নকশালদের বিরুদ্ধে লড়াইয়ের গতি কোনোভাবেই কমানো হবে না। কেননা ভারতের সেনাদের মনোবল এখনোও অক্ষত রয়েছে।
কেন্দ্রীয় স্বরাষ্ট্রমন্ত্রী উল্লেখ করেন যে, তিনি দেশকে এই আশ্বাস দিতে চান যে, নকশালদের বিরুদ্ধে এই লড়াই থামবে না বরং আরও জোরদার করা হবে। এই লড়াই কে শেষ পর্যায় পর্যন্ত নিয়ে যাওয়া হবে। যেখানে নকশালদের বিরুদ্ধে তাদের জয় নিশ্চিত। শ্রী অমিত শাহ বলেন যে, বিগত ৫ থেকে ৬ বছরে তাঁরা ছত্তিশগড়ের নকশাল অধ্যুষিত অঞ্চলের গভীরে গিয়ে সুরক্ষা শিবির স্থাপন করতে অনেকাংশেই সাফল্য অর্জন করেছেন। ছত্তিশগড় সরকার এবং কেন্দ্রীয় সরকার নকশালদের বিরুদ্ধে এই আন্দোলনকে আরও গভীরভাবে মোকাবিলা করার উদ্যোগ নিয়েছে।
তিনি বলেন, ওই অঞ্চলে উন্নয়নমূলক অনেক কাজ হয়েছে। তবে, কোভিড জনিত কারণে গত এক বছরে তার গতি কিছুটা কমেছে। কেন্দ্র এবং রাজ্য সরকার যৌথভাবে আদিবাসী অধ্যুষিত অঞ্চল গুলিতে উন্নয়নমূলক কাজ ত্বরান্বিত করতে সহযোগিতা করছে।
কেন্দ্রীয় স্বরাষ্ট্রমন্ত্রী শহীদ সেনাদের পরিবারের প্রতি সমবেদনা জ্ঞাপন করে বলেন, ' আপনাদের পরিবারের সদস্যরা দেশের জন্য যে সর্বোচ্চ ত্যাগ স্বীকার করেছেন তা কখনোই ভোলার নয়। আজকের সংকট এবং দুঃখের মুহূর্তে সমগ্র জাতি আপনাদের পাশে এসে দাঁড়িয়েছে। আমরা নিশ্চিত ভাবেই সেই লক্ষ্য অর্জন করব, যা নিয়ে আপনাদের পরিবারের সদস্য সর্বোচ্চ ত্যাগ স্বীকার করেছেন।'
CG/ SB
(Visitor Counter : 92
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৪৮ কোটি ৩৭ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৭ কোটি ৭২ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২৭ ডিসেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৪৮ কোটি ৩৭ লক্ষ ৯৮ হাজার ৬৩৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৭ কোটি ৭২ লক্ষ ৫ হাজার ২০৬টি টিকার ডোজ হাতে রয়েছে।
CG/SS/SB
(Visitor Counter : 107
প্রধানমন্ত্রীরদপ্তর
মন কি বাত প্রদর্শনীর প্রশংসা করলেন প্রধানমন্ত্রী
নয়াদিল্লি, ২৪ এপ্রিল, ২০২৩
মন কি বাত - এর মূল দিকগুলি নিয়ে চিত্রিত সৃজনশীল প্রদর্শনীর প্রশংসা করেছেন প্রধানমন্ত্রী।
ভদোদরার সাংসদ শ্রীমতী রঞ্জন ভাটের একটি ট্যুইটের প্রত্যুত্তরে প্রধানমন্ত্রী বলেন, "সৃজনশীল প্রয়াস!"
PG/AB/SB
(
প্রধানমন্ত্রীরদপ্তর
প্রধানমন্ত্রীর বাংলাদেশ সফর
নয়াদিল্লি, ১৬ মার্চ, ২০২১
বাংলাদেশের প্রধানমন্ত্রী শেখ হাসিনার আমন্ত্রণে প্রধানমন্ত্রী শ্রী নরেন্দ্র মোদী ২৬ ও ২৭শে মার্চ বাংলাদেশ সফর করবেন।
এই সফরের সঙ্গে তিনটি ঐতিহাসিক প্রেক্ষাপট যুক্ত রয়েছে ౼ শেখ মুজিবুর রহমানের জন্ম শতবার্ষিকী - মুজিব বর্ষ; ভারত ও বাংলাদেশের মধ্যে কূটনৈতিক সম্পর্কের সুবর্ণ জয়ন্তী এবং বাংলাদেশের মুক্তিযুদ্ধের স্বর্ণিম বর্ষ। ২০১৫ সালে প্রধানমন্ত্রী শেষবার বাংলাদেশ সফর করেছিলেন। এবারের সফরে শ্রী মোদী ২৬শে মার্চ বাংলাদেশের জাতীয় দিবস উপলক্ষে আয়োজিত অনুষ্ঠানে সম্মানিত অতিথি হিসেবে উপস্থিত থাকবেন।
এই অনুষ্ঠান ছাড়াও শ্রী মোদী প্রধানমন্ত্রী শেখ হাসিনার সঙ্গে দ্বিপাক্ষিক বিভিন্ন বিষয় নিয়ে আলোচনা করবেন। প্রধানমন্ত্রী, বাংলাদেশের রাষ্ট্রপতি মিঃ মহম্মদ আব্দুল হামিদের সঙ্গে সাক্ষাৎ করবেন। এছাড়াও, বাংলাদেশের বিদেশ মন্ত্রী ডঃ এ কে আব্দুল মোমেন প্রধানমন্ত্রীর সঙ্গে সাক্ষাৎ করবেন।
কোভিড মহামারীর পর প্রধানমন্ত্রীর বাংলাদেশ সফর হবে প্রথম কোনও বিদেশ যাত্রা। এর মধ্য দিয়ে বাংলাদেশের প্রতি ভারতের সম্পর্কের গুরুত্ব প্রতিফলিত হয়।
স্বাস্থ্যওপরিবারকল্যাণমন্ত্রক
বজ্র কবচ পদ্ধতির সাহায্যে পিপিই কিট, মাস্ক জীবাণুমুক্ত করে তার পুনর্ব্যবহার সম্ভব
নতুন দিল্লি, ৩১ মে, ২০২১
করোনা যোদ্ধারা যে সমস্ত সাজসরঞ্জাম ব্যবহার করে থাকেন, তা থেকে ভাইরাস কণা দূরীকরণের ক্ষেত্রে বজ্র কবচ পদ্ধতি অত্যন্ত গুরুত্বপূর্ণ ভূমিকা নিতে পারে। জীবাণুমুক্তকরণের এই পদ্ধতি 'বজ্র কবচ' উদ্ভাবন করেছে মুম্বাই ভিত্তিক স্টার্ট আপ সংস্থা ইন্দ্র ওয়াটার। এই পদ্ধতির সাহায্যে পার্সোনাল প্রটেক্টটিভ ইক্যুইপমেন্ট , এন৯৫ মাস্ক, কোট, দস্তানা এবং গাউন থেকে সার্স-কভ-২ ভাইরাস কণাগুলি দূর করা সম্ভব। এর ফলে, যে কোন ধরণের পিপিই কিট ও অন্যান্য সুরক্ষামূলক সামগ্রীগুলি স্বাস্থ্যকর্মীরা নিঃসংকোচে পুনরায় ব্যবহার করতে পারবেন। একই সঙ্গে বজ্র কবচ পদ্ধতির প্রয়োগের ফলে কেবল স্বাস্থ্যকর্মীদের সুরক্ষায় নয়, সেই সঙ্গে পরিবেশের সুরক্ষাও সুনিশ্চিত হবে। পক্ষান্তরে জৈব চিকিৎসা বর্জ্যের পরিমাণ হ্রাস পাবে। এমনকি এই পদ্ধতির ফলে পিপিই কিট জাতীয় উপকরণগুলি আরও বেশি সহজলভ্য, সুলভ হয়ে উঠবে। বজ্র কবচ পদ্ধতি ব্যবহারের ফলে কয়েক মিনিটের মধ্যেই পিপিই কিট জীবাণুমুক্ত করা সম্ভব হবে। মুম্বাইয়ে ইন্দ্র ওয়াটার সংস্থার ভিওয়ান্দির কারখানায় বজ্র কবচ উৎপাদন করা হচ্ছে। উৎপাদিত বজ্র কবচগুলি বিভিন্ন হাসপাতালে সরবরাহ করা হয়।
সংস্থার সহপ্রতিষ্ঠাতা অভিজিত জানিয়েছেন, বজ্র কবচ ব্যবস্থার ফলে ক্ষুদ্রাতিক্ষুদ্র ভাইরাস কণাগুলির যে কোন বস্তুতে সংমিশ্রণের ঘটনা এক লক্ষ গুণ পর্যন্ত হ্রাস পাবে। পরীক্ষায় দেখা গেছে, বজ্র কবচ ব্যবহারের ফলে পিপিই কিটগুলিতে ভাইরাস কণার সংমিশ্রণ ৯৯.৯৯ শতাংশ পর্যন্ত হ্রাস পেয়েছে। তিনি আরও জানিয়েছেন, হাসপাতালগুলিতে স্বাস্থ্যকর্মীরা বজ্র কবচ ব্যবস্থাকে অত্যন্ত উপযোগী বলে বর্ণনা করেছেন। বজ্র কবচ ব্যবস্থার দ্বিতীয় সংস্করণ খুব শীঘ্রই নিয়ে আসা হবে বলে অভিজিত জানান। দ্বিতীয় সংস্করণটি আরও বেশি প্রভাবদায়ী এবং ব্যবহার বান্ধব হয়ে উঠবে বলেও অভিজিত আশাপ্রকাশ করেছেন।
উল্লেখ করা যেতে পারে, ২০ সদস্য বিশিষ্ট ইন্দ্র ওয়াটার স্টার্ট আপ সংস্থা আবাসন, শিল্প সংস্থা ও কলকারখানা থেকে নির্গত বর্জ্য জল পরিশোধন ও জীবাণুমুক্তকরণের কাজে যুক্ত রয়েছে।
CG/BD/AS
(Visitor Counter : 193
প্রতিরক্ষামন্ত্রক
এনসিসি-র বার্ষিক প্রশিক্ষণ শিবির শেষ হল
কলকাতা, ১৫ অক্টোবর, ২০১৮
উইং কমান্ডার রাজেশ শর্মার নেতৃত্বে এনসিসি কলকাতার ১ নং  এয়ার স্কোয়াড্রন বার্ষিক প্রশিক্ষণ শিবিরের আয়োজন করে সম্প্রতি। গতকাল সেই শিবিরের সমাপ্তি ঘটে। এই শিবির আয়োজন করার উদ্দেশ্য হল বিভিন্ন বিদ্যালয় এবং কলেজের বরিষ্ঠ উইং ক্যাডেটদের প্রশিক্ষণ দেওয়া যাতে সারা ভারত বায়ু সেনা শিবিরে প্রতিদ্বন্দ্বিতা করতে পারে। আগামী ২৪ অক্টোবর থেকে ৪ নভেম্বর পর্যন্ত এই বায়ুসেনা শিবিরটি আয়োজিত হতে চলেছে।
প্রসঙ্গত, এই প্রতিষ্ঠান সব ধরণের পরিকাঠামোমূলক ব্যবস্থার আয়োজন করে যাতে ক্যাডেটদের সামগ্রিক ব্যক্তিত্বের বিকাশ ঘটানো সম্ভব হয়। প্রতিষ্ঠানে রয়েছে সুইমিং পুল, ফুটবল, বাস্কেটবল, ব্যাডমিন্টন, ভলিবল এবং জিম। পাশাপাশি, বেহালা ফ্লাইং ক্লাবে রিষড়া হিসেবে বিমান চালনায় আগ্রহী বরিষ্ঠ ক্যাডেটদেরও সুযোগ করে দেয় এই প্রতিষ্ঠান।
CG/SSS/DM/…
(Visitor Counter : 59
রেলমন্ত্রক
ছাঁট মাল বিক্রি করে পূর্ব রেলের ৩০০ কোটি টাকারও বেশি আয় হল
কলকাতা, ৩০ মার্চ, ২০২১
পূর্ব রেল ২৫ মার্চ ৩০০.৩৪ কোটি টাকা মূল্যের ছাঁট মাল বিক্রি করে উল্লেখযোগ্য সাফল্য লাভ করেছে। চলতি অর্থ বর্ষে রেল বোর্ড ছাঁট মাল বিক্রি করায় ২৬০ কোটি টাকার লক্ষ্যমাত্রা স্থির করেছিল। তার থেকেও বেশি পরিমাণ মূল্যের ছাঁট মাল বিক্রি করে পূর্ব রেল বিপুল আয় করেছে। পূর্ব রেল কর্তৃপক্ষের মতে ছাঁট মালের ডিপোতে জমে থাকা ছোট টুকরো ছাঁট মাল বিক্রি করে আয়ের পথ সুগম হয়েছে।
অভ্যন্তরীণ সম্পদ সৃষ্টির জন্য সাম্প্রতিক বছরে ছাঁট মাল বিক্রির ওপর বিশেষ গুরুত্ব দেওয়া হয়েছে। বেশিরভাগ ছাঁট মাল ইঞ্জিনিয়ারিং এবং মেকানিক্যাল বিভাগ থেকে পাওয়া যায়। এই ছাঁট মালের মধ্যে রয়েছে রেলে ব্যবহৃত ট্র্যাক উপকরণ, রোলিং স্টক ইত্যাদি। পূর্ব রেল এই সমস্ত ছাঁট মালগুলি সুবিধাজনক স্থানে সংগ্রহ করে রাখে এবং নিলাম বা টেন্ডার প্রক্রিয়ার মাধ্যমে সেগুলি বিক্রি করা হয়।
পূর্ব রেলের জামালপুর স্টোর ডিপো চলতি বছরের মার্চ মাসে ১৯.৩৪ কোটি টাকার ছাঁট মাল বিক্রি করে উল্লেখযোগ্য সাফল্য লাভ করেছে। এই ডিপো গত ১১ মার্চ এক দিনের নিলামেই ১৩.৫৭ কোটি টাকার ছাঁট মাল বিক্রি করে, যা পূর্ব রেলের ক্ষেত্রে সর্বোচ্চ। জামালপুর স্টোর ডিপোয় ২০২০-২১ অর্থ বর্ষে মোট ৭৩.৫৮ কোটি টাকা মূল্যের ছাঁট মাল বিক্রি করা হয়েছে।
প্রধানমন্ত্রীরদপ্তর
প্রধানমন্ত্রী মুম্বাই-এ দেওয়াল চাপা পড়ে মৃত্যুর ঘটনায় শোকপ্রকাশ করেছেন
পিএমএনআরএফ থেকে এককালীন সাহায্য ঘোষণা
নতুন দিল্লি, ১৮ই জুলাই, ২০২১
প্রধানমন্ত্রী শ্রী নরেন্দ্র মোদী মুম্বাইয়ের চেম্বুর ও ভিখরৌলিতে দেওয়াল চাপা পড়ে প্রাণহানির খবরে দুঃখপ্রকাশ করেছেন। যারা এই দুর্ঘটনায় প্রাণ হারিয়েছেন, তাঁদের নিকটাত্মীয়কে এককালীন ২ লক্ষ টাকা এবং আহতদের ৫০হাজার টাকা অর্থ সাহায্যর কথা তিনি ঘোষণা করেন।
একগুচ্ছ ট্যুইট বার্তায় প্রধানমন্ত্রী বলেছেন, “মুম্বাইয়ের চেম্বুর আর ভিখরৌলিতে দেওয়াল চাপা পড়ে প্রাণহানির খবরে আমি মর্মাহত। দুঃখের এই সময়ে শোকাহত পরিবারগুলিকের সমবেদনা জানাই। যারা আহত হয়েছেন, তাঁদের দ্রুত আরোগ্য কামনা করিঃ PM @narendramodi”
“মুম্বাইয়ে দেওয়াল চাপা পড়ে যারা প্রাণ হারিয়েছেন, তাঁদের নিকটাত্মীয়কে এককালীন ২ লক্ষ টাকা এবং আহতদের ৫০হাজার টাকা পিএমএনআরএফ থেকে দেওয়া হবে।“
CG/CB
(Visitor Counter : 154
প্রধানমন্ত্রীরদপ্তর
মহাত্মা গান্ধীর প্রয়াণ বার্ষিকীতে শ্রদ্ধা জ্ঞাপন প্রধানমন্ত্রীর
নয়াদিল্লি, ৩০ জানুয়ারি, ২০২৩
প্রধানমন্ত্রী শ্রী নরেন্দ্র মোদী মহাত্মা গান্ধীর প্রয়াণ বার্ষিকীতে তাঁর স্মৃতিতে শ্রদ্ধা জ্ঞাপন করেন ও তাঁর নানান চিন্তা-ভাবনা স্মরণ করেন। দেশের সেবায় যাঁরা শহীদ হয়েছেন, তাঁদের প্রতিও শ্রদ্ধা জানান শ্রী মোদী।
এক ট্যুইট বার্তায় প্রধানমন্ত্রী বলেন;
“আমি বাপুজির প্রয়াণ বার্ষিকীতে তাঁর স্মৃতিতে প্রণাম জানাই ও তাঁর মহান চিন্তা-ভাবনা স্মরণ করি। আমি দেশের সেবায় যাঁরা আত্মবলিদান দিয়েছেন তাঁদের প্রতিও শ্রদ্ধা জানাই। তাঁদের এই আত্মবলিদান কখনই ভোলা যাবেনা এবং উন্নত ভারত গঠনের লক্ষ্যে আমাদের কাজ করার সংকল্পকে সর্বদাই আরও সুদৃঢ় করবে।”
PG/PM/NS
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৯০ কোটির মাইলফলক ছাড়িয়েছে
দেশে গত ২৪ ঘন্টায় ৭৩ লক্ষ ৭৬ হাজারের বেশি টিকার ডোজ দেওয়া হয়েছে
বর্তমানে সুস্থতার হার ৯৭.৮৭ শতাংশ, যা ২০২০-র মার্চ থেকে সর্বাধিক
দেশে গত ২৪ ঘণ্টায় নতুন করে আক্রান্তের সংখ্যা ২২ হাজার ৮৪২
দেশে সুস্পষ্টভাবে করোনায় আক্রান্তের সংখ্যা ২ লক্ষ ৭০ হাজার ৭৫৭, যা মোট আক্রান্তের ০.৮০ শতাংশ
সাপ্তাহিক-ভিত্তিতে আক্রান্তের হার ১.৬৬ শতাংশ, যা গত ১০০ দিন ৩ শতাংশের নীচে
নতুন দিল্লি, ৩ অক্টোবর, ২০২১
দেশে গত ২৪ ঘন্টায় ৭৩ লক্ষ ৭৬ হাজার ৮৪৬টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ৯০ কোটির মাইলফলক ছাড়িয়ে ৯০ কোটি ৫১ লক্ষ ৭৫ হাজার ৩৪৮ হয়েছে।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৭৩,৭২৮
|
|
দ্বিতীয় ডোজ
|
|
৮৯,২৭,৮৯৪
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,৫৫,০৭৮
|
|
দ্বিতীয় ডোজ
|
|
১,৫০,৯৬,১০৭
|
|
১৮-৪৪ বছর বয়সী
|
|
প্রথম ডোজ
|
|
৩৬,৬৪,১৯,০৪২
|
|
দ্বিতীয় ডোজ
|
|
৮,৭৫,৩৬,৬৯৯
|
|
৪৫-৫৯ বছর বয়সী
|
|
প্রথম ডোজ
|
|
১৬,০৯,৮২,১৩৮
|
|
দ্বিতীয় ডোজ
|
|
৭,৮৩,০৬,৬৯৮
|
|
৬০ বছরের বেশি বয়সী
|
|
প্রথম ডোজ
|
|
১০,২১,৪৭,৭৭৪
|
|
দ্বিতীয় ডোজ
|
|
৫,৭০,৩০,১৯০
|
|
মোট
|
|
৯০,৫১,৭৫,৩৪৮
দেশে গত ২৪ ঘন্টায় করোনা মুক্ত হয়েছেন ২৫ হাজার ৯৩০ জন। এর ফলে, মহামারীর শুরুর সময় থেকে মোট সুস্থতার সংখ্যা ৩ কোটি ৩০ লক্ষ ৯৩ হাজার ৫২৯।
জাতীয় স্তরে সুস্থতার হার বর্তমানে ৯৭.৮৭ শতাংশ, যা ২০২০-র মার্চ থেকে এযাবৎ সর্বাধিক।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির লাগাতার সমন্বয় মূলক প্রয়াসের ফলে দৈনিক ভিত্তিতে আক্রান্তের সংখ্যা গত ৯৮ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ২২ হাজার ৮৪২।
দেশে সুস্পষ্টভাবে আক্রান্তের সংখ্যা বর্তমানে ২ লক্ষ ৭০ হাজার ৫৫৭, যা ১৯৯ দিনে সর্বনিম্ন। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ০.৮০ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১২ লক্ষ ৬৫ হাজার ৭৩৪টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৫৭ কোটি ৩২ লক্ষ ৬০ হাজার ৭২৪।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.৬৬ শতাংশ, যা গত ১০০ দিন ৩ শতাংশের নীচে। একইভাবে, দৈনিক-ভিত্তিতে আক্রান্তের হার ১.৮০ শতাংশ। দৈনিক-ভিত্তিতে আক্রান্তের হার গত ৩৪ দিন ৩ শতাংশের নীচে এবং ১১৭ দিন ৫ শতাংশের নিচে রয়েছে।
CG/BD/AS/
(Visitor Counter : 117
স্বরাষ্ট্র মন্ত্রক
কোভিড-১৯ মহামারী বিরুদ্ধে লড়াইয়ের জন্য কেন্দ্রীয়স্বরাষ্ট্র মন্ত্রকের গঠিত কন্ট্রোল রুম পরিচালন ব্যবস্থাপনা নিয়ে পর্যালোচনা বৈঠক করেছেন শ্রী অমিত শাহ
নতুন দিল্লি, ১৮ এপ্রিল, ২০২০
কোভিড-১৯ মহামারী বিরুদ্ধে লড়াইয়ে প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় স্বরাষ্ট্র মন্ত্রকের গঠিত কন্ট্রোল রুম পরিচালন ব্যবস্থাপনা নিয়ে আজ পর্যালোচনা বৈঠকে পৌরহিত্য করেছেন কেন্দ্রীয় স্বরাষ্ট্র মন্ত্রী শ্রী অমিত শাহ।
কন্ট্রোল রুমের সঙ্গে যুক্ত আধিকারিকদের নিয়ে বিভিন্ন রাজ্যের করোনা পরিস্থিতি বিষয়ে পর্যালোচনা করেন তিনি। আধিকারিকদের মতামত গ্রহণ করেন এবং দৃষ্টান্তমূলক কর্মকাণ্ডের জন্য তাদের প্রশংসাও করেন। এই মহামারী মোকাবিলায় কন্ট্রোল রুম ২৪ ঘন্টা কাজ করার পাশাপাশি একাধিক কেন্দ্রীয় মন্ত্রকের সঙ্গে যোগাযোগ রেখে চলেছে।
বৈঠকে উপস্থিত ছিলেনস্বরাষ্ট্র প্রতিমন্ত্রী শ্রী নিত্যানন্দ রায় এবং শ্রী জি কিশন রেড্ডি সহ মন্ত্রকের কন্ট্রোল রুমের শীর্ষ আধিকারিকরা। 'সামাজিক দূরত্ব' বজায় রাখার নিয়মগুলি বৈঠকে কঠোরভাবে মেনে চলা হয়।
(CG/SS
তথ্যওসম্প্রচারমন্ত্রক
দূরদর্শন টেলিভিশনের স্বর্ণযুগ ফিরিয়ে নিয়ে আসছে
নতুন দিল্লি, ৩০ মার্চ, ২০২০
লকডাউন এর সময় যাতে সাধারণ মানুষ বাড়িতে থেকে আরো আনন্দের সঙ্গে সময় কাটাতে পারে তার জন্য দূরদর্শন টেলিভিশনের স্বর্ণযুগের ধারাবাহিক বা অনুষ্ঠান গুলি ফিরিয়ে নিয়ে আসছে। যে অনুষ্ঠানগুলি আগামী দিনে পুনঃপ্রচার করা হবে সেগুলি হল-
১) চাণক্য : চন্দ্রপ্রকাশ দ্বিবেদী নির্দেশিত এই ধারাবাহিকটির ৪৭ টি এপিসোড এপ্রিল মাসের প্রথম সপ্তাহ থেকে ডিডি ভারতী তে প্রতিদিন বিকেলে সম্প্রচারিত হবে।
২) উপনিষদ গঙ্গা : চিন্ময়ী মিশন ট্রাস্ট প্রযোজিত এবং চান্দ্রপ্রকাশ দ্বিবেদী নির্দেশিত এই অনুষ্ঠানের ৫২ টি এপিসোড এপ্রিল মাসের প্রথম সপ্তাহ থেকে ডিডি ভারতী তে প্রতিদিন বিকেলে সম্প্রচারিত হবে ।
৩) শক্তিমান : মুকেশ খান্না অভিনীত জনপ্রিয় এই ধারাবাহিকটি এপ্রিল মাসে প্রতিদিন ডিডি ন্যাশনাল নেটওয়ার্কে দুপুর ১ টায় থেকে সম্প্রচারিত হবে।
৪) শ্রীমান শ্রীমতি : মার্কেন্ড অধিকারী প্রযোজিত দমফাটা হাসির এই অনুষ্ঠানটি এপ্রিল মাস থেকে দুপুর দুটোয় ডিডি ন্যাশনালে প্রচারিত হবে।
৫) কৃষ্ণকলি : ডিডি ন্যাশনালে প্রতিদিন রাত ৮ টায় ১৮ টি এপিসোড সম্প্রচারিত হবে ।
উপরোক্ত এইসব ধারাবাহিক ছাড়াও গত ২৮ মার্চ থেকে ইতিমধ্যেই বেশ কিছু অনুষ্ঠান বা ধারাবাহিক পুনরায় সম্প্রচার শুরু হয়েছে, সেগুলি হলো
১) রামায়ণ : রামানন্দ সাগর নির্দেশিত রামায়ণের ৭৮ টি এপিসোড এবং ৩০ টি এপিসোড  ডিডি ন্যাশনালে প্রতিদিন সকাল ন’টা ও রাত ন’টায় সম্প্রচার শুরু হয়েছে।
২) মহাভারত : ৪৫ মিনিটের ৯৭টি এপিসোড দুপুর ১২ টা এবং সন্ধে সাতটায় সম্প্রচার শুরু হয়েছে ।
৩) ব্যোমকেশ বক্সী : এক ঘন্টা করে ৫২ টি এপিসোড বেলা ১১ টায় প্রচার শুরু হয়েছে ।
৪) সার্কাস : শাহরুখ খান অভিনীত এই ধারাবাহিকটির ১৯টি এপিসোড রাত আটটায় সম্প্রচার শুরু হয়েছে।
৫) হাম হে না : প্রতিদিনের ধারাবাহিক হিসেবে ডিডি ন্যাশনাল নেটওয়ার্কে রাত দশটায় ষাটটি এপিসোড প্রচারিত হচ্ছে।
৬) তু তোতা মে ময়না : প্রতিদিনের ধারাবাহিক হিসেবে ২৬ টি এপিসোড ডিডি ন্যাশনাল নেটওয়ার্কে রাত সাড়ে দশটায় সম্প্রচার শুরু হয়েছে।
কেবিল টেলিভিশন নেটওয়ার্ক  আইন অনুযায়ী সমস্ত ডিটিএইচ এবং কেবল অপারেটরদের দুরদর্শনের সব চ্যানেল, এমনকি লোকসভা ও রাজ্যসভার চ্যানেলটিও সম্প্রচার করতে হবে। আর যদি এই চ্যানেলগুলো সম্প্রচার না করা হয় তাহলে আইন অনুযায়ী যথাযথ ব্যবস্থা নেয়া হবে।
যদি কেউ দূরদর্শনের চ্যানেল দেখতে না পান তাহলে নিকটবতী দূরদর্শন কেন্দ্রের প্রধান কে সরাসরি অথবা ddpb.inform[at]gmail[dot]com ইমেইল মারফত অভিযোগ জানাতে পারেন।
(CG/SS
প্রতিরক্ষামন্ত্রক
মাঝ সমুদ্রে আহত মৎসজীবীকে আইএনএস আদিত্যর চিকিৎসা সংক্রান্ত সহযোগিতা
নতুন দিল্লি, ৪ঠা ফেব্রুয়ারী , ২০২২
গোয়ার পশ্চিমে তেসরা ফেব্রুয়ারী এফ ভি মোহননাথন মাছ ধরার নৌকোটিতে বিপিন নামে এক মৎসজীবী গুরুতর আহত হন। তাঁর ডান হাতে যথেষ্ট চোট লাগে, প্রবল রক্তক্ষরণ হয়, এর ফলে রক্তে অক্সিজেনের মাত্রা কমে যায়। এই পরিস্থিতিতে আইএনএস আদিত্যর কাছে সাহায্য চাওয়া হয়। আইএনএস আদিত্যর নাবিকরা দ্রুত ঘটনাস্থলে যায়। তাঁরা বিপিনকে অক্সিজেন দেওয়া শুরু করেন ও প্রয়োজনীয় চিকিৎসার ব্যবস্থা করে্ন। আইএনএস আদিত্য এফ ভি মোহননাথনের মৎসজীবীদের রান্না করা খাবার সরবরাহ করে। আহত বিপিনকে সুস্থ করে নৌবাহিনীর এই জাহাজের নাবিকরা তার সহকর্মীদের কাছে তাকে ফেরৎ পাঠায়।
CG/CB/SFS
(Visitor Counter : 96
প্রতিরক্ষামন্ত্রক
ভারতীয় সেনা আজ ৭২-তম টেরিটোরিয়াল আর্মি-ডে উদযাপন করছে
নতুন দিল্লি, ০৯ অক্টোবর, ২০২১
ভারতীয় সেনা আজ ৭২ তম টেরিটোরিয়াল আর্মি ডে উদযাপন করছে। আজকের এই গৌরবময় দিনে এক অনুষ্ঠানে টেরিটোরিয়াল আর্মির মহানির্দেশক লেফটেন্যান্ট জেনারেল প্রীত মহিন্দ্রেরা সিং জাতীয় স্মৃতিসৌধে পুষ্পস্তবক অর্পণ করে শহীদদের প্রতি শ্রদ্ধা নিবেদন করেন। এই উপলক্ষে সারা দেশজুড়ে আজ স্মারক অনুষ্ঠানের আয়োজন করা হয়।১৯৪৮ সালের ১৮ আগস্ট টেরিটোরিয়াল আর্মি আইন প্রণয়ন করা হয়। প্রাথমিকভাবে টেরিটোরিয়াল আর্মিতে পদাতিক বাহিনী, আর্মড কর্পস, এয়ার ডিফেন্স আর্টিলারি, সিগন্যাল, সাপ্লাই সহ অন্যান্য ইউনিট রয়েছে। ১৯৪৯ সালের ০৯ অক্টোবর স্বাধীন ভারতের প্রথম গভর্নর জেনারেল শ্রী চক্রবর্তী রাজা গোপাল আচারী প্রথম টেরিটোরিয়াল আর্মি প্রতিষ্ঠা করেন। তখন থেকেই আজকের দিনটি টেরিটোরিয়াল আর্মি-ডে হিসেবে উদযাপন করা হয়।
হোম এবং হার্থ ব্যাটেলিয়ান ছাড়াও ভারতীয় সেনাবাহিনীর বিভিন্ন রেজিমেন্টের সাথে ও টেরিটোরিয়াল আর্মি যুক্ত রয়েছে। সেখানে তাদের কয়েকটি ইউনিট রয়েছে। জম্মু-কাশ্মীরের নিয়ন্ত্রণ রেখার রক্ষণাবেক্ষণের জন্য ইঞ্জিনিয়ার টিএ ব্যাটেলিয়ানে মোতায়েন করা হয়েছে। টেরিটোরিয়াল আর্মির'ও দশটি ইকোলজিক্যাল ব্যাটেলিয়ান রয়েছে যা দেশের পরিবেশগত পরিবেশ পুনরুদ্ধার, দুর্গম ও অনাবাদী অঞ্চলে বৃক্ষরোপণ, জলাভূমি পুনরুজ্জীবিত করা, জলাশয় পুনরুদ্ধার করা এবং চেক ড্যাম নির্মাণের মাধ্যমে জল সংরক্ষণ ব্যবস্থা গ্রহণ করে থাকে। এর বাইরে কয়েকটি টিএ ব্যাটেলিয়ান রয়েছে, যারা ভারতীয় রেলওয়ে, ইন্ডিয়ান অয়েল কর্পোরেশন এবং তেল ও প্রাকৃতিক গ্যাস কর্পোরেশনের বিশেষজ্ঞ হিসেবে কাজ করে যাচ্ছে।
CG/ SB
(Visitor Counter : 123
প্রতিরক্ষামন্ত্রক
মাঝারি পাল্লার ভূমি থেকে আকাশে নিক্ষেপযোগ্য ক্ষেপণাস্ত্রের সফল পরীক্ষা
নয়াদিল্লি, ১৭ মে, ২০১৯
আকাশে শত্রু পক্ষের হামলার মোকাবিলায় মাঝারি পাল্লার ভূমি থেকে আকাশে নিক্ষেপযোগ্য ক্ষেপণাস্ত্রের আজ সফল পরীক্ষা সম্পন্ন হয়েছে। এই পরীক্ষা সফল হওয়ার ফলে ভারতীয় নৌ-বাহিনীর ক্ষমতা কয়েক গুণ বৃদ্ধি পাবে। ভারতীয় নৌ-বাহিনীর দুটি যুদ্ধ জাহাজ কোচি ও চেন্নাই থেকে ক্ষেপণাস্ত্রগুলি আকাশে নিক্ষেপ করা হয়। অন্য একটি জাহাজ থেকে এই ক্ষেপণাস্ত্রগুলিকে নিয়ন্ত্রণ এবং সঠিক লক্ষ্যবস্তুতে আঘাত হানার বিষয়টি পরিচালনা করা হয়। ভারতীয় নৌ-বাহিনী, প্রতিরক্ষা গবেষণা ও উন্নয়ন সংস্থা  এবং ইজরায়েল অ্যারোস্পেস ইন্ডাস্ট্রিজ যৌথভাবে এই পরীক্ষা চালায়।
মাঝারি পাল্লার এই ক্ষেপণাস্ত্রের সফল পরীক্ষা সংশ্লিষ্ট সব পক্ষের বিগত কয়েক বছরের নিরলস প্রচেষ্টার প্রতিফলন। ইজরায়েল অ্যারোস্পেস ইন্ডাস্ট্রিজের সঙ্গে সহযোগিতায় হায়দরাবাদ-ভিত্তিক ডিআরডিও-র একটি গবেষণাগারে এই ক্ষেপণাস্ত্রের প্রযুক্তি ও নক্শা তৈরি করা হয়েছে। ভারত ডায়নামিক্স লিমিটেড নামে একটি সংস্থা মাঝারি পাল্লার এই ক্ষেপণাস্ত্র তৈরি করেছে।
ভারতীয় নৌ-বাহিনীর কলকাতা শ্রেণীর যুদ্ধ জাহাজগুলির পাশাপাশি অন্যান্য গুরুত্বপূর্ণ যুদ্ধ জাহাজেও এই ক্ষেপণাস্ত্রগুলিকে ব্যবহার করা হবে। যুদ্ধ জাহাজে এই ধরণের ক্ষেপণাস্ত্রের সফল পরীক্ষার ফলে ভারতীয় নৌ-বাহিনী বিশ্বের হাতে গোনা কয়েকটি নৌ-বাহিনীর পর্যায়ে উঠে এল, যাদের কাছে এ ধরণের ক্ষেপণাস্ত্র ব্যবহারের দক্ষতা রয়েছে। ভারতীয় নৌ-বাহিনীর এই দক্ষতা শত্রু পক্ষের সম্ভাব্য আক্রমণ মোকাবিলায় আরও কার্যকর হয়ে উঠবে।
CG/BD/SB
(Visitor Counter : 152
সংসদবিষয়কমন্ত্রক
সংসদের বাদল অধিবেশনের প্রস্তুতির অঙ্গ হিসেবে সংসদীয় বিষয়ক শ্রী অর্জুন রাম মেঘওয়াল বিভিন্ন মন্ত্রকের সঙ্গে পর্যালোচনা বৈঠক করেছেন
নয়াদিল্লি, ৬ জুলাই, ২০২২
২০২২ সালের বাদল অধিবেশনের প্রস্তুতির অঙ্গ হিসেবে কেন্দ্রীয় সংসদীয় বিষয়ক ও সংস্কৃতি দপ্তরের প্রতিমন্ত্রী শ্রী অর্জুন রাম মেঘওয়াল বুধবার একটি বৈঠকে পৌরহিত্য করেন। বৈঠকে বিভিন্ন মন্ত্রক ও দপ্তরের সচিব ও উচ্চপদস্থ আধিকারিকরা উপস্থিত ছিলেন। ২৬ দিনব্যাপী ১৮টি অধিবেশনে সভার কাজ যাতে সুষ্ঠুভাবে চলে তা নিশ্চিত করতে নানা উদ্যোগ নেওয়া হয়েছে। এর আগে ৪ জুলাই সংসদীয় বিষয়ক মন্ত্রকের আধিকারিকরা আইন প্রণয়নকারী দপ্তরের আধিকারিকদের সঙ্গে একটি বৈঠক করেন। ঐ বৈঠকে বিভিন্ন মন্ত্রক ও দপ্তরের আইন প্রণয়ন সংক্রান্ত বিষয় সহ অন্যান্য বিষয় নিয়ে আলোচনা হয়েছে।
PG/CB/DM
(Visitor Counter : 101